CELEX: 52014PC0034
Language: ro
Date: 2014-01-30
Title: Propunere de DECIZIE A CONSILIULUI privind poziția care urmează să fie adoptată de Uniunea Europeană, în cadrul Comitetului mixt pentru agricultură instituit prin Acordul dintre Comunitatea Europeană și Confederația Elvețiană privind schimburile comerciale cu produse agricole, cu privire la modificarea Deciziei nr. 2/2003 a Comitetului menționat

|
			
		
		
		52014PC0034
		
			Propunere de DECIZIE A CONSILIULUI privind poziția care urmează să fie adoptată de Uniunea Europeană, în cadrul Comitetului mixt pentru agricultură instituit prin Acordul dintre Comunitatea Europeană și Confederația Elvețiană privind schimburile comerciale cu produse agricole, cu privire la modificarea Deciziei nr. 2/2003 a Comitetului menționat /* COM/2014/034 final */
			
				
		
		
			
			   	EXPUNERE DE MOTIVE
1.           CONTEXTUL PROPUNERII
Acordul
dintre Comunitatea Europeană și Confederația Elvețiană
privind comerțul cu produse agricole (denumit în continuare
„acordul ”) a intrat în vigoare la 1 iunie 2002.
În
2011, ambele părți au adoptat anexa 12 la acord privind
protecția denumirilor de origine și a indicațiilor geografice
ale produselor agricole și alimentare.
În
temeiul articolului 15 alineatul (6) din anexa 12 la acord, grupul de lucru
„  DOP/IGP ” asistă comitetul
mixt pentru agricultură (denumit în continuare „Comitetul” ), la
solicitarea acestuia din urmă. 
Decizia
nr. 2/2003 a Comitetului a constituit grupurile de lucru și a adoptat
mandatele acestor grupuri. 
În urma adoptării anexei 12 la acord,
este oportună modificarea deciziei nr. 2/2003  Comitetului, în special în
ceea ce privește baza din acord și mandatul grupului de lucru „DOP/IGP”. 
2.           REZULTATELE
CONSULTĂRILOR CU PĂRȚILE INTERESATE ȘI ALE EVALUĂRII
IMPACTULUI
Scopul propunerii îl reprezintă simpla
modificare a deciziei nr. 2/2003 a Comitetului, în special în ceea ce
privește baza din acord și mandatul grupului de lucru „DOP/IGP” Textul deciziei Comitetului
mixt a fost elaborat în colaborare cu autoritățile elvețiene. Nu
a fost efectuată nicio evaluare a impactului. 
3.           ELEMENTELE JURIDICE ALE
PROPUNERII
Decizia are la bază Tratatul privind
funcționarea Uniunii Europene, în special articolul 207 alineatul (4),
coroborat cu articolul 218 alineatul (9),
2014/0015 (NLE)
Propunere de
DECIZIE A CONSILIULUI
privind poziția care urmează
să fie adoptată de Uniunea Europeană, în cadrul Comitetului mixt
pentru agricultură instituit prin Acordul dintre Comunitatea
Europeană și Confederația Elvețiană privind
schimburile comerciale cu produse agricole, cu privire la modificarea Deciziei
nr. 2/2003 a Comitetului menționat
CONSILIUL UNIUNII EUROPENE,
având în vedere Tratatul privind
funcționarea Uniunii Europene, în special articolul 207 alineatul (4),
coroborat cu articolul 218 alineatul (9),
având în vedere propunerea Comisiei Europene,
întrucât:
(1)       Acordul dintre Comunitatea
Europeană și Confederația Elvețiană privind
comerțul cu produse agricole[1]
(denumit în continuare „ acordul ”) a intrat în vigoare la 1 iunie
2002.
(2)       Articolul 6 din acord
instituie un Comitet mixt pentru agricultură (denumit în continuare
„Comitetul”) care este responsabil de gestionarea acordului și
asigură buna funcționare a acestuia.
(3)       În conformitate cu
articolul 6 alineatele (4) și (7) din acord,
la 21 octombrie 2003 Comitetul și-a adoptat propriul
regulament de procedură[2]
și a constituit grupurile de lucru necesare pentru gestionarea anexelor la
acord[3].
(4)       Prin Decizia nr. 2/2003 a Comitetului
mixt, au fost constituite mai multe grupuri de lucru, printre care și
grupul de lucru „DOP/IGP”, și s-au adoptat
mandatele acestor grupuri. În conformitate cu anexa la decizia
menționată, grupul de lucru „DOP/IGP”
avea drept misiune principală să examineze posibilitatea
protecției reciproce a DOP-urilor și a IGP-urilor.
(5)       În 2011, Uniunea Europeană
și Confederația Elvețiană au încheiat un acord privind
protecția denumirilor de origine și a indicațiilor geografice[4], modificând astfel
acordul prin adăugarea unei noi anexe 12 privind protecția
denumirilor de origine și a indicațiilor geografice ale produselor
agricole și alimentare.
(6)       Grupul de lucru bilateral „DOP/IGP” s-a reunit pentru a examina, în special,
modificarea deciziei nr. 2/2003 a Comitetului mixt în ceea ce privește
mandatul grupului de lucru „DOP/IGP”, în
scopul de a lua în considerare modificarea acordului.
(7)       În consecință,
decizia nr. 2/2003 a Comitetului mixt privind constituirea grupurilor de lucru
și adoptarea mandatelor acestor grupuri ar trebui să fie
modificată,
ADOPTĂ PREZENTA DECIZIE:
Articolul 1
Poziția Uniunii Europene în cadrul
Comitetului mixt pentru agricultură instituit prin articolul 6 din Acordul
dintre Comunitatea Europeană și Confederația Elvețiană
privind schimburile comerciale cu produse agricole se întemeiază pe
proiectul de decizie a Comitetului mixt pentru agricultură anexat la
prezenta decizie.
Modificările minore aduse acestui proiect
de decizie pot fi acceptate de reprezentanții Uniunii în cadrul
Comitetului mixt pentru agricultură fără a fi necesară o
altă decizie a Consiliului.
Articolul 2
Decizia Comitetului mixt pentru
agricultură se publică în Jurnalul Oficial al Uniunii Europene.
Articolul 3
Prezenta
decizie intră în vigoare la data publicării în Jurnalul Oficial al
Uniunii Europene.
Adoptată la Bruxelles,
                                                                       Pentru
Consiliu
                                                                       Președintele
[1]               JO L 114, 30.4.2002, p. 132. 
[2]               Poziție comună adoptată de Consiliu
la 21 iulie 2003; Decizia Comitetului mixt nr. 1/2003
din 21 octombrie 2003 privind adoptarea regulamentului de
procedură (JO L 303, 21.11.2003, p. 24).
[3]               Poziție comună adoptată de Consiliu
la 21 iulie 2003; Decizia Comitetului mixt nr. 2/2003
din 21 octombrie 2003, privind constituirea grupurilor de lucru
și adoptarea mandatelor acestor grupuri (JO L 303, 21.11.2003, p. 27).
[4]               JO L 297, 16.11.2011 p. 3.
ANEXĂ
PROIECT
DECIZIA NR. 2/2014 A COMITETULUI MIXT PENTRU AGRICULTURĂ

din …
privind modificarea deciziei nr. 2/2003 a Comitetului mixt pentru
agricultură
COMITETUL MIXT PENTRU AGRICULTURĂ,
având în vedere Acordul dintre Comunitatea
Europeană și Confederația Elvețiană privind
schimburile comerciale cu produse agricole, în special articolul 6 alineatul
(7),
întrucât:
(1)          Acordul dintre Comunitatea
Europeană și Confederația Elvețiană privind
comerțul cu produse agricole (denumit în continuare „acordul ”) a
intrat în vigoare la 1 iunie 2002.
(2)          Anexa 12 la acord se
referă la protecția denumirilor de origine și a
indicațiilor geografice ale produselor agricole și alimentare.
(3)          În temeiul articolului 15
alineatul (6) din anexa 12 la acord, grupul de lucru „  DOP/IGP ” asistă Comitetul mixt
pentru agricultură (denumit în continuare „ Comitetul ”), la
solicitarea acestuia din urmă. 
(4)          Decizia nr. 2/2003 a
Comitetului a constituit grupurile de lucru și a adoptat mandatele acestor
grupuri. 
(5)          În urma adoptării acordului privind protecția
denumirilor de origine și a indicațiilor geografice ale produselor
agricole și alimentare din 1 decembrie 2011, care a adăugat anexa 12
la acord, este oportună modificarea deciziei Comitetului nr. 2/2003, în
special în ceea ce privește baza din acord și mandatul grupului de
lucru „DOP/IGP”.  
DECIDE :
Articolul 1
Anexa la decizia nr. 2/2003 a Comitetului mixt
pentru agricultură din 21 octombrie 2003 privind constituirea grupurilor
de lucru și adoptarea mandatelor acestor grupuri, referitoare la grupul de
lucru „DOP/IGP”, se modifică după cum urmează:
(1) Partea „Grupul
de lucru « DOP și IGP » se înlocuiește după cum
urmează:
„Grupul de lucru «DOP și IGP»
Baza din acord (anexa 12)
Articolul 15
alineatul (6) din anexa 12 privind protecția denumirilor de origine
și a indicațiilor geografice ale produselor agricole și alimentare
Mandatul grupului de lucru în conformitate cu articolul 15
1.                      
Examinarea oricărei probleme referitoare la
anexa 12 și la punerea în aplicare a acesteia.
2.                      
Examinarea periodică a evoluției actelor
cu putere de lege și a actelor administrative interne ale
părților în domeniile reglementate de anexa 12.
3.                      
Formularea de propuneri pe care le înaintează
Comitetului mixt în vederea adaptării și actualizării
apendicelor la anexa 12.”
Articolul 2
Prezenta decizie
intră în vigoare la …2013.
Adoptată la …,
… .
Pentru
Comitetul mixt pentru agricultură
 Șeful delegației Uniunii Europene   || Președintele și totodată șef al delegației elvețiene   || Secretarul Comitetului                
 Susana MARAZUELA-AZPIROZ || Jacques CHAVAZ || Ioannis VIRVILIS